# Dalykinės srities aprašas

## Tadas Laurinaitis, IFM-3/2

Naminių gyvūnų priglaudimo sistema.

Sistema leidžia asmenims, norintiems priglausti gyvūną, surasti norimą gyvūną ir duoda galimybę užpildyti priglaudimui reikalingus dokumentus. Išskiriami du naudotojų tipai – gyvūnų prieglaudos ir asmenys, norintys priglausti gyvūną.

Gyvūnų prieglaudos – sistemos partneriai, atsakingi už gyvūnų registraciją ir jų duomenų pakeitimus sistemoje, susitikimų tarp gyvūnų ir asmenų, norinčių juos priglausti organizavimą bei tų pačių asmenų tinkamumo priglaudimui patikrinimą. Gyvūnų prieglaudos taip pat gali keisti asmenų užpildytų dokumentų būsenas. Saugomi šie gyvūnų prieglaudų duomenys: pavadinimas, įmonės kodas, adresas, elektroninis paštas, telefono numeris, registracijos data. Organizuojant susitikimą tarp asmens ir gyvūno naudojamos dvi datos – susitikimo sukūrimo data ir būsimo susitikimo data.

Gyvūnų prieglaudoms registruojant gyvūną yra nurodomi šie gyvūno duomenys: gyvūno vardas, rūšis (šuo, katė, paukštis, graužikas ir t.t.), veislė (jeigu pritaikoma), gimimo data (jeigu nežinoma tiksliai, įvedama preliminari), gyvūno dydžio kategorija (S, M, L, XL, XXL), bei atskirai saugomas detalus gyvūno charakterio ir išvaizdos aprašymas.

Gyvūnų prieglaudos nusprendžia asmenų tinkamumą priglausti gyvūnus vykdydamos patikrinimus – patikrinama ar asmuo yra sulaukęs pilnametystės (pagal LR įstatymus), o vėliau asmens duomenys yra siunčiami valstybės įstaigoms, kad įsitikinti ar asmuo nėra padaręs smurtinių ar kitų tipų nusikaltimų/nusižengimų prieš gyvūnus.

Asmenys, norintys priglausti gyvūną gali ieškoti gyvūnų, o radę patinkantį gyvūną gali dalyvauti prieglaudų organizuojamuose susitikimuose su jais ir pildyti su gyvūnų susijusius dokumentus (prašymus, sutartis). Saugomi šie asmenų, norinčių priglausti gyvūną duomenys: vardas ir pavardė, gimimo data, asmens kodas, adresas, elektroninis paštas, telefono numeris ir registracijos data. Šie duomenys yra naudojami prieglaudoms vykdant patikrą ar asmuo yra tinkamas priglausti gyvūną bei pildant su gyvūno priglaudimu susijusiu dokumentus. Kiekvienas asmuo gali turėti neribotą kiekį su juo susietų dokumentų, tačiau tik vieną tinkamumo priglausti gyvūną patikrinimą.

Su priglaudimu susiję dokumentai yra trijų skirtingų tipų: priglaudimo prašymas, gyvūno priglaudimo sutartis ir gyvūno grąžinimas prieglaudos globai. Už dokumentų pildymą atsakingas yra asmuo, o už dokumentų būsenos pokyčius – prieglaudos. Saugomi šie prašymų duomenys: būsena (užregistruotas, patvirtintas, atmestas), sukūrimo data ir tekstas. Saugomi šie sutarčių duomenys: pasirašymo data, būsena (registruotas, patvirtintas, atmestas), sukūrimo data ir tekstas. Saugomi šie grąžinimų duomenys: grąžinimo data, sukūrimo data ir tekstas.

# Dalykinės srities klausimai

1. Kiek gyvūnų, kurių rūšis nėra šuo, turi kiekviena prieglauda?
2. Kurios dvi prieglaudos turi daugiausiai gyvūnų, kurių aprašymuose paminėti žodžiai mielas(-a), meilus(-i) arba draugiškas(-a)?
3. Su kuriais gyvūnais prieglaudose nebuvo surengti susitikimai?
4. Kurių asmenų prašymai priglausti gyvūną buvo atmesti dėl asmens patikrinimo nepraėijimo? Dėl kokių priežasčių patikrinimas buvo nepraeitas?
5. Kurie asmenys po susitikimo užpildė prašymą, o užpildę prašymą po to pasirašė gyvūno priglaudimo sutartį?